## PROTOKOL O ULASKU/IZLASKU TE KRETANJU I BORAVKU UČENIKA GLAZBENE ŠKOLE U PROSTORIMA ŠKOLE

1. ULAZAK UČENIKA U ŠKOLU

**1. Učenici trebaju doći 5 minuta prije početka nastave (individualnog sata, sata solfeggia) pred glavni ulaz škole i moraju ponijeti sa sobom papuče i zaštitne maske. Roditelji obavezno djeci prije dolaska u školu izmjere temperaturu i upišu vrijednost u tablicu koju će učenici dobiti u školi.**

2. Svaki učenik u školu ulazi na poziv učitelja/učiteljice koji s njim ima nastavni sat. Prilikom ulaska svaki učenik pokazuje izmjerenu temperaturu, dezinficira ruke i obuću. Učenici nakon ulaska odlaze u predvorje škole gdje se preobuvaju te s učiteljem/učiteljicom ulaze u učionice i peru ruke.

1. IZLAZAK UČENIKA IZ ŠKOLE

1. Učenici s individualnog sata ili sata solfeggia u pratnji učitelja/učiteljice odlaze u predvorje škole, gdje se preobuvaju i izlaze iz škole.

1. NOŠENJE MASKI

1. U zajedničkim prostorima škole obavezno je nošenje zaštitnih maski za sve učenike i djelatnike.

2. Tijekom individualnih sati (nastava instrumenata), učenik/učenica i učitelj/učiteljica ne moraju nositi zaštitnu masku, sve dok se nalaze na međusobnom razmaku od 2 metra ili više. U slučaju približavanja, mora se staviti zaštitna maska.

3. Tijekom nastave solfeggia, učenici i učiteljica nose zaštitnu masku u učionici.